laion/Wikipedia-Exotic huggingface dataset:
כינת ציפורים

כינת ציפורים היא כינה כוססת (חרק קטן נושך), הנצמדת כטפילה לבעלי חיים בעלי דם חם, ובמיוחד לציפורים. כיני ציפורים ניזונות מנוצות, עור או לעיתים מדם. אין להם כנפיים, וחלקי הפה הנושכים שלהם מבחינים בינן לבין כינים אמיתיות, היונקות דם. כמעט כל הציפורים המבויתות הן מארחות של לפחות מין אחד של כינת ציפורים. תרנגולות ועופות אחרים מותקפים על ידי סוגים רבים של כיני ציפורים. בדרך כלל, כיני ציפורים אינן גורמות נזק רב לציפור אלא אם כן היא נגועה בצורה חריגה כמו במקרה של ציפורים עם מקור פגום שאינם יכולים לטפל בעצמם כראוי. במקרים כאלה, הגירוי מהכינים עלול לגרום לציפור לפגוע בעצמה על ידי גירוד. במקרים קיצוניים, הנגע עלול להפריע לייצור הביצים ולפיטום העופות. בניגוד לכינים אמיתיות, כיני עופות אינן נושאות מחלות זיהומיות. כיוון שכיני הציפורים התפתחו יחד עם המארחים הספציפיים שלהם, קשרים פילוגנטיים בין כיני ציפורים הם לפעמים שימושיים כאשר מנסים לקבוע קשרים פילוגנטיים בין ציפורים. בעבר, כל הכינים הכוססות נחשבו לחלק מענף בשם מאלופגה (Mallophaga, שהתברר בהמשך כקבוצה פרפילטית) בעוד שהכינים היונקות משויכות לענף אח בשם אנופלורה (Anoplura). סיווג מחדש (Clay, 1970) שילב שני ענפים אלה לסדרה (או פרבו-סידרה) פתירפטרה (Phthiraptera), הכוללת 5 ענפים שבה כיני העופות שייכים לשני תתי-סדרות (או ענפים) - אמבליצרה ואישנוצרה. חלק מחברי תת-הסדרות הללו אינם טפילי ציפורים ולכן אינם כיני ציפורים.: 2010–202  המשפחות שהן טפיליות לציפורים הן: תת-סדר אמבליצרה משפחת Menoponidae - ציפורים, בעיקר תרנגולות. משפחת Laemobothriidae - ציפורי מים וניצים. משפחת Ricinidae - יונקי דבש וציפורי שיר. תת-סדר אישנוצרה משפחת Philopteridae - ציפורים, בעיקר תרגולות. כינת ציפורים, באתר אנציקלופדיה בריטניקה (באנגלית) "Bird louse" on Encyclopædia Britannica. "Bird louse". How Stuff Works?. HowStuffWorks, Inc. 2008-04-22. נבדק ב-2010-04-08. Cohen, Baker, Belchschmidt, Dittmann, Furness, Gerwin, Helbig, de Korte, Marshall, Palma, Peter, Ramli, Siebold, Willcox, Wilson and Zink (1997). Enigmatic phylogeny of skuas. Proc. Biol. Sci. 264(1379): 181–190. Gillot, C. Entomology 2nd Ed. (1995) Springer, מסת"ב 0-306-44967-6, מסת"ב 978-0-306-44967-3. Accessed on Google Books on 9 Apr 2010. "כינת ציפורים" . אנציקלופדיה בריטניקה מקוונת 2010. אוחזר ב-9 באפריל 2010.
רוברטו דה זרבי

רוברטו דה זרבי (באיטלקית: Roberto De Zerbi; נולד ב-6 ביוני 1979) הוא מאמן כדורגל איטלקי וכדורגלן עבר וכיום משמש כמאמנה של אולימפיק מארסיי מהליגה הראשונה בצרפת דה זרבי החל את הקריירה המקצועית שלו במילאן. הוא בילה ארבע עונות בהשאלה למועדונים מהליגה הנמוכה (סרייה ב' עד סרייה ג'). בשנת 2001 חתם דה זרבי בסלרניטנה מהסרייה א'. ביוני 2002 חתם דה זרבי שוב במילאן אך באותה שנה נמכר לפוג'ה. ב-2006 חתם דה זרבי בנאפולי מהסרייה א' תמורת 2.5 מיליון אירו. ב-8 בפברואר 2010, נאפולי הודיעה על העברתו בהשאלה למועדון הליגה הרומנית צ'.פ.ר. קלוז', למשך שלוש שנים. ב-6 בספטמבר 2016, דה זרבי מונה למאמנה הראשי של פאלרמו מהסרייה א' (באותם ימים) בעקבות עזיבתו של דוידה באלרדיני בהסכמה הדדית עקב חילוקי דעות עם ההנהלה. אך הצלחתו של דה זרבי בקבוצה לא הייתה מרובה, עם שבעה הפסדים רצופים וללא נקודות במשחקי הבית במשך שלושה חודשים. לאחר הפסד בדו-קרב פנדלים במשחק ביתי מול ספציה מהסרייה ב' (באותם ימים), דה זרבי פוטר ב-30 בנובמבר 2016. ב-23 באוקטובר 2017, דה זרבי מונה למאמנה הראשי של העולה החדשה לסרייה א', בנוונטו. ולמרות שהקבוצה ירדה בחזרה לסרייה ב' בתום העונה, דה זרבי זכה לשבחים על הכדורגל ההתקפי שהראה ועל העברות השחקנים שעשה. ב-13 ביוני 2018, דה זרבי מונה למאמנה של ססואולו. בתקופת כהונתו, זכה לשבחים על סגנון הכדורגל שלו יחד עם הישגי יתר, שהובילו את המועדון הקטן, לסיום שתי עונות ברציפות במקום השמיני בליגה הבכירה האיטלקית, על אף שלא הצליח להעפיל יחד עם המועדון לליגה האזורית של אופ"א. במאי 2021, הודיע כי החליט לעזוב את הקבוצה. ב-25 במאי 2021, פורסם כי דה זרבי חתם על מינויו כמאמנה הראשי של שחטאר דונצק מהליגה הבכירה באוקראינה. ב-22 בספטמבר 2021, זכה בתוארו הראשון בקבוצה לאחר שניצח את הקבוצה דינמו קייב במסגרת הסופר קאפ האוקראיני לשנת 2021, והפך למאמן האיטלקי הראשון שזוכה בתואר. בעקבות מלחמת אוקראינה-רוסיה, ביולי 2022 נאלץ דה זרבי לעזוב את הקבוצה לאחר שהוביל את המועדון למקום הראשון בטבלת הליגה. ב-18 בספטמבר 2022, חתם דה זרבי על חוזה ארוך טווח של ארבע שנים כמאמנה החדש של ברייטון. משחקו הראשון כמאמן הקבוצה נערך ב-1 באוקטובר, במשחק שהסתיים בתוצאת תיקו 3–3 במשחק חוץ מול ליברפול, כאשר לאנדרו טרוסארד הפך לשחקן ברייטון הראשון שכובש שלושער בפרמייר ליג. ב-9 באוקטובר 2022 ספג את הפסדו הראשון באצטדיונה הביתי של ברייטון כאשר קבוצתו הפסידה בתוצאת 0-1 לטוטנהאם הוטספר, אך למרות ההפסד כינה את שחקניו "פנטסטיים" למרות התבוסה. ניצחונו הראשון בקבוצה היה ב-29 באוקטובר 2022, כאשר הביס צ'לסי בתוצאת 4–1. לאחר המשחק הפנטסטי מול צ'לסי, דה זרבי וקבוצתו עברו שלושה משחקים ללא הפסד, כולל ניצחון מול ליברפול, אותם ניצח בסיבוב הרביעי של הגביע האנגלי. נכון ל-15 באפריל 2023 צ'.פ.ר. קלוז' ליגת העל הרומנית (2): 2009\2010, 2011\2012 הגביע הרומני: 2009\2010 פוג'ה קופה איטליה (סרייה ג'): 2015\2016 שחטאר דונצק הסופר קאפ האוקראיני: 2021 מדיה וקבצים בנושא רוברטו דה זרבי בוויקישיתוף רוברטו דה זרבי, באתר Transfermarkt רוברטו דה זרבי, באתר Fussballdaten.de (בגרמנית) רוברטו דה זרבי, באתר BDFutbol רוברטו דה זרבי, באתר WorldFootball.net רוברטו דה זרבי, באתר FootballDatabase.eu פרופיל המאמן, באתר Transfermarkt
הרברט מסריק

הרברט מסריק (בצ'כית: Herbert Masaryk;‏ 1 במאי 1880 – 15 במרץ 1915) היה צייר פוסט-אימפרסיוניסטי צ'כי; בנו של המייסד והנשיא לעתיד של צ'כוסלובקיה, טומאש מסריק, ואשתו ילידת אמריקה, שרלוט גאריג. לאחר שהפגין כישרון מוקדם לציור, הוא למד בפראג, פירנצה (1900-1901) ואנטוורפן (1901-1902), אך נותר במידה רבה אוטודידקט. הוא הושפע מהאימפרסיוניזם, האקספרסיוניזם, הזסציון הווינאי ואחרים. עבודתו מורכבת בעיקר מדיוקנאות ונופים. הוא היה שחקן הוקי טוב בצעירותו, ושיחק ב-HC Slavia Praha ב-1900 - 1901, במהלך עונתו הראשונה. ב-2013 נקרא גביע הוקי על שם אביו, שסיפק והעניק את הגביע הלאומי הראשון ב-1924. בשנת 1905 הוא התיידד טוב עם הצייר אנטונין סלביצ'ק והתגורר עם משפחתו בקמניצ'קי. לאחר התאבדותו של סלביצ'ק ב-1910, נשא מסריק לאישה את אלמנתו, בוהמילה, ואימץ את ילדיו. הוא מת מטיפוס; ככל הנראה נדבק בעת שעבד עם פליטי מלחמה מגליציה. בשנת 1993 אורגנה לזכרו רטרוספקטיבה גדולה, האירוע נפתח על ידי הנשיא ואצלב האוול ושתי בנותיו של מסריק, ומשך יותר מ-50,000 מבקרים. מתוך כ-300 ציוריו, כמעט 100 אינם ידועים. רבים מאלה אבדו כנראה מיד לאחר מותו כאשר אחותו, אליס, נעצרה על ידי ממשלת אוסטריה ורכושה נתפס במאמץ לגלות כתבים פוליטיים חבויים על ידי אביהם. קציר גן פורח עציצים בחלון בית חווה הפסנתר שער מדיה וקבצים בנושא הרברט מסריק בוויקישיתוף Libor Vykoupil, "Ecce Homo - Herbert Masaryk" [1] Český rozhlas Brno Josef Tomeš, Český biografický slovník XX. století : II. díl : K-P Litomyšl, 1999 TG Masaryk Cup @ EuroHockey. Petr Wittlich and Eva Kosáková, Herbert Masaryk : život a dílo : (1880-1915) (exhibition catalog), Tvorba, 1993
Paradise (שיר של עומר אדם)

"Paradise" (בעברית: "גן עדן") הוא סינגל שהולט על ידי הזמר הישראלי עומר אדם, כסינגל שלא מתוך אלבום אולפן. את השיר הוציאה לאור ב-18 ביוני 2017 חברת התקליטים NMC יונייטד אנטרטיינמנט. "Paradise" נכתב על ידי דורון מדלי, שעבד בעברו עם אדם ב"נמס ממך", "תל אביב" ו"בניתי עלייך", וינון יהל, שגם הפיק אותו. זהו שיר אהבה לעונת הקיץ הישראלית. נכתב מנקודת מבט על ישראל כגן עדן של התאהבויות, שמחת חיים, חופש ואהבת חינם. ב-18 ביוני נכנס למצעד הפזמונים העבריים השבועי של המדיה פורסט במקום החמישי ולאחר מכן יצא מהדירוג. Paradise, בביצוע עומר אדם, סרטון באתר יוטיוב "אין על ישראל": עומר אדם בסינגל על הגן עדן הישראלי, באתר "סרוגים", 19 ביוני 2017 גן עדן: עומר אדם בסינגל "PARADISE", נועה בדש, פרוגי, 18 ביוני 2017
אימורו לוקמן

אימורו לוקמן (באנגלית: Imoro Lukman; נולד ב-4 באוקטובר 1984) הוא כדורגלן עבר גאנאי ששיחק בעמדת הקשר האחורי. לוקמן החל את קריירת המשחק שלו בעונת 2001/2002 בקבוצת פ.צ. ריאל ספורטיב הגאנאית. בעונת 2002/2003 הגיע לישראל ועבר לשחק בקבוצת מכבי נתניה, בה שיחק עד לאמצע עונת 2004/2005, עת עבר לקבוצת בני יהודה תל אביב. בקיץ 2008 שוחרר מבני יהודה וחתם בקבוצה הקפריסאית פאפוס, ולאחר מכן שיחק בקבוצות נוספות בקפריסין וביוון. בינואר 2012 חזר לוקמן לישראל, כאשר חתם בקבוצת ליגת העל, הפועל ראשון לציון, אך לא הצליח לסייע לה להינצל מירידה לליגת המשנה. לקראת עונת 2012/2013 חתם לארבע שנים בקבוצת הפועל עכו, אך שוחרר מהמועדון לאחר חצי עונה. ב-5 בפברואר 2013 חתם בקבוצת בני סכנין. ביוני 2013 חתם בקבוצת הפועל פתח תקווה מהליגה הלאומית, ולאחר עונה אחת העפיל עם הקבוצה לליגת העל. בקיץ 2014 חתם בהפועל בני לוד, ולאחר שתי עונות חזר להפועל פתח תקווה, אך כעבור זמן קצר שוחרר מהמועדון ופרש ממשחק פעיל. אימורו לוקמן, באתר ההתאחדות לכדורגל בישראל אימורו לוקמן, באתר Transfermarkt אימורו לוקמן, באתר Soccerway אימורו לוקמן, באתר WorldFootball.net אימורו לוקמן, באתר National Football Teams אימורו לוקמן, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קבלת החלטות קבוצתית

קבלת החלטות קבוצתית (הידועה גם כקבלת החלטות שיתופית או קבלת החלטות קולקטיבית) היא תהליך שבו יחידים צריכים לנסח או לבחור ביחד חלופות העומדות בפניהם. לאחר מכן, ההחלטה אינה מיוחסת עוד לאדם יחיד שהוא חבר בקבוצה. ההחלטות שמתקבלות על ידי קבוצות שונות לרוב מאלה שמתקבלות על ידי יחידים. דבר זה משמש במסגרות חברתיות שונות כמו מקומות עבודה, ארגוני התנדבות, קהילות, קבוצת מומחים, מדינות, פורומים בינלאומיים וכדומה. על פי רעיון הסינרגיה, החלטות המתקבלות באופן קולקטיבי יכולות להיות יעילות יותר מהחלטות שמתקבלות על ידי אדם בודד. כמו כן, להסדרים שיתופיים מסוימים יש פוטנציאל ליצור תוצאות טובות יותר מאשר קבוצה שבה כל אחד פועל לגמרי על דעת עצמו. בתנאים יומיומיים רגילים, קבלת החלטות שיתופית או קבוצתית תהיה מועדפת לעיתים קרובות ותייצר יותר תועלת מאשר קבלת החלטות אינדיבידואלית כאשר יש זמן להתלבטות, דיון ודיאלוג ראויים. ניתן להשיג זאת באמצעות שימוש בוועדות, צוותים, קבוצות, שותפויות או תהליכים חברתיים שיתופיים אחרים. במקרים מסוימים, יכולים להיות גם חסרונות לשיטה זו. במצבי חירום קיצוניים או במצבי משבר, צורות אחרות של קבלת החלטות עשויות להיות עדיפות שכן ייתכן שיהיה צורך לנקוט פעולות חירום עם פחות זמן להתלבטות. דוגמה נפוצה למצבים כאלה הם קבלת החלטות על ידי מפקדים בצבא או מפקדי כיבוש אש. קיימים שיקולים נוספים להערכת ההתאמתה של מסגרת קבלת החלטות. לדוגמה, לעיתים עלול להתקיים קיטוב קבוצתי, דבר שגורם לכך שקבוצה תקבל החלטות קיצוניות יותר מאלה של חבריה הפרטיים. דוגמה אחרת לכשל של החלטה קבוצתית הוא חשיבת יחד כאשר השאיפה להשיג החלטה משותפת גורר להסכמה נמהרת או כאשר חברי הקבוצה מרגישים אחריות מופחתת שכן האחריות על נכונות ההחלטה מתחלקת על כלל חברי הקבוצה. דוגמה לכך היא ההחלטה על הפלישה למפרץ החזירים. קיימות שיטות מובנות לקבלת החלטות בקבוצה כמו קבלת החלטות בקונצנזוס (כולל קונצנוזס רך), הצבעת רוב, הצבעת ניקוד (שבה כל אחד נותן ניקוד להצעה מסוימת וזו בעלת הניקוד הגבוה ביותר מנצחת) שיטת דלפי ועוד.
בחורים טובים (שיר)

"בחורים טובים" הוא סינגל שהוקלט על ידי הזמר הישראלי עומר אדם. את השיר הוציאה לאור ב-27 ביולי 2018 חברת התקליטים NMC יונייטד אנטרטיינמנט, והוא נכלל כרצועה ה-19 באלבום האולפן השישי של הזמר, Omer. "בחורים טובים" נכתב על ידי אליה רוסיליו וסתיו שמש, והופק על ידי תמיר צור. זהו הסינגל החמישי שהוציא אדם מתוך אלבום האולפן השישי שלו. ב-29 ביולי 2018 נכנס למצעד הפזמונים העבריים השבועי של המדיה פורסט במקום השישי – שם שהה שבוע אחד בלבד. בסמוך לצאתו עלה לשירות הסטרימינג ספוטיפיי, שם צבר כשלושה מיליון השמעות. השיר מספר על חוויות משותפות של אדם עם חבריו הבנים. השורה "גילינו בתאילנד שהבנות לא בדיוק בנות" זכתה לביקורות רבות, בנימוק לטענות טרנספוביות. גיל לוסטיג מ-"Mako" טען לחפותו של אדם, והזכיר כי מדובר בזמר המזרחי הראשון שהופיע על בימת מצעד הגאווה, ואף הוציא המנון גאווה בשם "תל אביב". לדעתו, הדבר נעשה בתום לב, והמליץ לזמר ולמנהליו להקליט את השיר מחדש ללא השורה המדוברת. סרטון השיר "בחורים טובים" באתר יוטיוב בחורים טובים, בשירות הזרמת המוזיקה "ספוטיפיי" גיל לוסטיג, ‏עומר אדם צריך להקליט את "בחורים טובים" מחדש, באתר ‏מאקו‏, 29 ביולי 2018
מייק טרזור

מייק טרזור נדאישימייה (בצרפתית: Mike Trésor Ndayishimiye; נולד ב-28 במאי 1999 באנטוורפן שבבלגיה) הוא כדורגלן בלגי המשחק בעמדת הקשר ההתקפי בקבוצת ברנלי. טרזור גדל במחלקות הנוער של טוביזה ואנדרלכט. ב-11 בספטמבר 2018 חתם טרזור בניימכן מליגת המשנה ההולנדית. בסך הכל ערך 25 הופעות ליגה במדי המועדון, בהן הבקיע ששה שערים. ב-2 בספטמבר 2019 הושאל טרזור למשך עונה אחת לווילם II מליגת העל ההולנדית. ב-1 ביולי 2020 חתם על חוזה קבוע במועדון. בסך הכל ערך 64 הופעות ליגה במדי המועדון, בהן הבקיע תשעה שערים. ב-7 ביולי 2021 חתם טרזור בראסינג גנק מליגת העל ההולנדית. מדיה וקבצים בנושא מייק טרזור בוויקישיתוף מייק טרזור, באתר Transfermarkt מייק טרזור, באתר Soccerway מייק טרזור, באתר BDFutbol מייק טרזור, באתר WorldFootball.net מייק טרזור, באתר National Football Teams מייק טרזור, באתר FootballDatabase.eu WILLEM II HUURT MIKE TRÉSOR NDAYISHIMIYE באתר הרשמי של וילם II, ‏ 2 בספטמבר 2019 (בהולנדית) Trésor leaves Willem II for Genk באתר Football Oranje, ‏ 7 ביולי 2021 (בהולנדית)
ליוואי קולוויל

ליוואי למאר סמואלס קולוויל (באנגלית: Levi Lemar Samuels Colwill; נולד ב-26 בפברואר 2003 בסאות'המפטון שבאנגליה) הוא כדורגלן אנגלי המשחק בעמדת הבלם בצ'לסי מהפרמייר ליג, ובנבחרת אנגליה עד גיל 21. קולוויל גדל במחלקת הנוער של צ'לסי. ב-25 ביוני 2021 הושאל קולוויל למשך עונה אחת להאדרספילד טאון מהפוטבול ליג צ'מפיונשיפ. ב-1 באוגוסט ערך את הופעת הבכורה שלו במועדון, בניצחון על שפילד ונסדיי במסגרת גביע הפוטבול ליג. ב-7 באוגוסט ערך את הופעת הבכורה שלו בליגה, בתיקו 1-1 נגד דרבי קאונטי במסגרת המחזור הראשון. ב-21 באוגוסט הבקיע את שער הבכורה שלו במועדון, בניצחון 2-1 על שפילד יונייטד במסגרת המחזור הרביעי בליגה. בסך הכל ערך 31 הופעות ליגה במדי המועדון, בהן הבקיע שני שערים. ב-5 באוגוסט 2022 הושאל קולוויל למשך עונת 2022/2023 לברייטון אנד הוב אלביון מהפרמייר ליג. ב-7 באוגוסט ערך את הופעת הבכורה שלו במועדון, בניצחון 2-1 על מנצ'סטר יונייטד במסגרת המחזור הראשון בליגה. מדיה וקבצים בנושא ליוואי קולוויל בוויקישיתוף ליוואי קולוויל, ברשת החברתית אינסטגרם ליוואי קולוויל, באתר Transfermarkt ליוואי קולוויל, באתר Soccerway ליוואי קולוויל, באתר BDFutbol ליוואי קולוויל, באתר WorldFootball.net ליוואי קולוויל, באתר National Football Teams ליוואי קולוויל, באתר FootballDatabase.eu ליוואי קולוויל, באתר ESPN Championship loan for Colwill באתר הרשמי של צ'לסי, 25 ביוני 2021 (באנגלית) Chelsea defender Levi Colwill joins Albion on loan באתר הרשמי של ברייטון אנד הוב אלביון, 5 באוגוסט 2022 (באנגלית)
כירורגיה של בקרת נזקים

כירורגיה של בקרת נזקים היא גישה כירורגית לטיפול במטופלים שמצבם הפיזיולוגי הוא מעורער, בעיקר נפגעי טראומה במצב קשה. לפיה יש להעניק להם את הטיפול הכירורגי הנדרש המינימלי, ולהעבירם במהירות האפשרית מחדר הניתוח ליחידה לטיפול נמרץ לצורך ייצוב מצבם, ולדחות את השלמת התיקון הכירורגי של פגיעות ומחלות אצלם עד לאחר שלב זה. בגישה זו נעשה תחילה רק טיפול כירורגי מציל חיים - עצירת דימום פעיל וטיפול במקורות זיהום. גישה זו איננה נעדרת סיכונים וסיבוכים, אך הוכחה כמפחיתה את שיעור התמותה של המטופלים. מקור המונח של בקרת נזקים הוא בתחום הימי הצבאי, שבו מתוקנים נזקים הנגרמים לאונייה בלב ים רק במידה הנדרשת כדי לאפשר לה להגיע לנמל, שבו ייערך בה תיקון יסודי. הצורך בכירורגיה של בקרת נזקים התברר מתוך ההכרה שאצל מטופלים מסוימים עלולה החלטה על ביצוע תיקון כירורגי מקיף מיידי של הפגיעות שלהם להוביל למותם, על רקע קיום סיבוכים פיזיולוגיים שנבעו מפציעתם. הדבר אמור בעיקר בנפגעי טראומה, שנקלעו למשולש המוות - שילוב של היפותרמיה, חמצת מטבולית (אנ') וקואגלופתיה, שלושה מצבים רפואיים המזינים זה את זה ועלולים להביא במהירות למוות. במצב זה ניתנת העדפה לתיקון כירורגי מינימלי מציל חיים, הכרוך בניתוח קצר ככל האפשר. המטרה היא להעביר את המטופל במהירות האפשרית ליחידה לטיפול נמרץ, שם ינוטר המטופל בקפידה והסיבוכים הפיזיולוגיים שהוא סובל מהם יטופלו ויתוקנו. לאחר שמשתפר מצבו הפיזיולוגי של המטופל, הוא עובר ניתוח נוסף (או יותר מאחד) לשם השלמת הסקירה של הפגיעות הפנימיות שנגרמו לו ותיקונן הכירורגי המלא. לרוב מדובר בדחיית השלמת התיקון הכירורגי הדרוש לפרק זמן של 24–48 שעות לאחר הניתוח הראשוני. חלקים אופייניים של הניתוח הראשוני של הנפגע כוללים השארת חבישות לחץ בתוך הבטן (Packing) לצורך עצירת דימומים תוך בטניים - בעיקר בכבד, וכן אי תפירה של החתך בבטן המטופל וסגירתו באמצעי זמני בלבד (למשל שקית בוגוטה (אנ')). בדרך זו מקוצר זמן הניתוח ומתאפשרת בהמשך גישה מהירה לניתוח חוזר, בין השאר על מנת לטפל בסיבוך שכיח של נפגעי טראומה והוא תסמונת המדור הבטני (אנ') - היווצרות לחץ בתוך חלל הבטן, הגורם להגבלת זרימת הדם אל הלב וממנו ועקב כך לירידה בחימצון של האיברים הפנימיים והרקמות. במסגרת הניתוח החוזר (או ניתוחים) לאחר ייצוב מצבו של הנפגע ביחידה לטיפול נמרץ יוצאו החבישות מחלל הבטן והחתך הניתוחי ייסגר סופית. הכירורגיה של בקרת נזקים היא חלק מהמהלך של טיפול בנפגע טראומה, המתחיל עוד בעת איסופו לטיפול בשטח ונמשך בהחייאה והייצוב הראשוני בחדר הטראומה בבית החולים. במסגרת זאת ההחלטה על הצורך בניתוח המוגבל לבקרת נזקים עשויה להתקבל עוד בשלב מוקדם של תהליך הטיפול, בהתאם להערכת מצבו של הנפגע. יישום מוצלח של הגישה של כירורגיה של בקרת נזקים מצריך עבודה משותפת ומתואמת של צוות רב תחומי בכירורגיה, טראומה, טיפול נמרץ, סיעוד וכל תחומי הרפואה המשיקים. אפשרות זו קיימת במיוחד בבתי חולים שהוסמכו כמרכזי טראומה, שמצויים בהם כוח האדם, הידע, הנהלים והציוד הדרושים לטיפול מיטבי בנפגעי טראומה. B. A. Hoey, C. W. Schwab, Damage Control Surgery, Scandinavian Journal of Surgery 91: 92–103, 2002 הצגה קלינית של האגף הכירורגי - יחידת טראומה וכירורגיה דחופה, מרכז רפואי הדסה, באתר יוטיוב (כירורגיה של בקרת נזקים - 17:28; תסמונת המדור הבטני - 26:00; השארת בטן פתוחה - 28:00) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
תגידי לי שטוב לך

"תגידי לי שטוב לך" הוא סינגל שהוקלט על ידי הזמר הישראלי עומר אדם. את השיר הוציאה לאור ב-20 בינואר 2019 חברת התקליטים NMC, והוא נכלל כרצועה השלישית באלבום האולפן השישי של הזמר, Omer. "תגידי לי שטוב לך" נכתב על ידי משה בן אברהם, שגם הפיק אותו לצד אופק יקותיאל. ב-20 בינואר 2019 נכנס למצעד הפזמונים השבועי של המדיה פורסט במקום הרביעי. בשבוע שלאחר מכן עלה למקום השלישי – שם שהה שבוע אחד לפני צאתו מהדירוג. ב-21 בפברואר דורג לשבוע אחד במצעד הרשמי של גלגלצ במקום השביעי. במצעד השנתי של גלגלצ ואתר "וואלה!" דורג במקום ה-34. המצעד השבועי 21.02.2019, גלגלצ
פנינה אליאני-שורוק

פנינה אליאני-שורוק (נולדה ב-13 באוגוסט 1953) היא משוררת וסופרת ישראלית. שירים ומאמרים פרי עטה מתפרסמים בכתבי-עת שונים. הנחתה מורים וניהלה פרויקטים לקידום נוער בעיריית בת ים ובעליית הנוער מטעם הסוכנות היהודית בירושלים. עמדה בראש סניף הרצליה ליוצאי יהדות מרוקו, ממקימי תא סופרי הרצליה. פנינה אליאני-שורוק נולדה בקזבלנקה, מרוקו. עלתה ארצה ב-1961 והתגוררה בקרית-שמונה עד 1971. עוסקת במחקר והוראה, עורכת ערבי-שירה. חברה בצוות כתיבה ופיתוח תוכניות לימודים בעיריית תל אביב. למדה ספרות עברית וספרות משווה לתואר ראשון ושני ולימודים לתעודת הוראה באוניברסיטת בר-אילן. חברה באגודת הסופרות והסופרים העבריים. אם לשלושה וסבתא לעשרה, מתגוררת בהרצליה. אשה קשובה (ירושלים: סיני, 1989) אוצרת מראות (תל אביב: י' גולן, 1995) אהבה מרחם (תל אביב: ספרית פועלים, 2000) אמא כותבת אותי (תל אביב: עקד, 2004) שוב האור נגה בי (תל אביב: עקד, 2010) משוטטת בדעתי (תל אביב: עקד, 2017) כורכת חיים לכיכר לחם (עמדה, 2021) בדרך הביתה (עמדה, 2023) כבת מלך יחידה: זוהר שושנה אגדה בת זמננו / מ. אלחיאני, עריכה משותפת עם אשר כנפו (ישראל: ארכיב יהדות מרוקו בשיתוף ברית - כתב עת של יהדות מרוקו, 2012) פנינה אליאני-שורוק, חוגגת, שירה, מאזניים, אוקטובר 2008, עמוד 36 פנינה אליאני-שורוק, הרגליים של אלה, מאזנים, אב תש"ע, עמודים 26–27 פנינה אליאני-שורוק, ב"לקסיקון הספרות העברית החדשה" הספרים של פנינה אליאני-שורוק, באתר "סימניה" הספרים של פנינה אליאני-שורוק, באתר "סימניה" הספרים של פנינה אליאני-שורוק, באתר "סימניה" פנינה אליאני שורוק, ברשת החברתית פייסבוק מידע על פנינה אליאני שורוק בקטלוג הספרייה הלאומית פנינה אליאני-שורוק, במיזם "סופרים קוראים" של המרכז לספריות וספרות בישראל מילים לשירים של פנינה אליאני-שורוק, באתר "שירונט" פנינה אליאני-שורוק, על עצים מתבוללים בפריחתם והמוות שאינו משחרר, באתר של נילי דגן, 6.5.2018 שרון יונתן, נכתב כל חיי, באתר צומת השרון, 31.3.2023 רן יגיל, בדרך הביתה - פנינה אליאני שורוק, באתר בננות, 7.4.2023 פנינה אליאני-שורוק באתר גוגל ספרים פנינה אליאני-שורוק באתר סלונט דן אלבו, על השיר מֵעֵמֶק עָכוֹר, של פנינה אליאני-שורוק, 29.11.2013 רחלי אברהם-איתן, לְלַטֵּף הַמַּכְאוֹב, באתר יקוד, 19.7.2021 פנינה אליאני-שורוק, ברשת החברתית פייסבוק פנינה אליאני שורוק, באתר לקסיקון הספרות העברית החדשה אליאני שורוק פנינה, באתר נילי דגן רשימת חברים, באתר אגודת הסופרות והסופרים העברים בישראל
מאושרת בלעדיי

מאושרת בלעדיי הוא סינגל שהוקלט על ידי הזמר הישראלי עומר אדם. הוא יצא לאור ב-25 באוקטובר 2018, על ידי חברת התקליטים NMC, כסינגל השמיני וכרצועה השביעית באלבום האולפן השישי של הזמר, Omer. השיר הגיע למקום ה-10 במדיה פורסט TV, והוקלטו לו מספר גרסאות כיסוי, כמו אלו של אושר כהן ותמר יהלומי. "מאושרת בלעדיי" נכתב על ידי אושר כהן ולורן כהן, והופק על ידי תמיר צור. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-3.5 מיליון השמעות. לשיר לא הופק וידאו קליפ רשמי, אולם פורסם אודיו שלו בערוץ היוטיוב של אדם, המלווה לתמונת אישה ביום גשום. נכון למרץ 2024 עומד מונה הצפיות של הקליפ על למעלה מ-12 מיליון צפיות. מאושרת בלעדיי, בביצוע אושר כהן, סרטון באתר יוטיוב מאושרת בלעדיי, בביצוע תמר יהלומי, סרטון באתר יוטיוב מאושרת בלעדיי, בביצוע עומר אדם, סרטון באתר יוטיוב מאושרת בלעדיי - Single
בשר קנגורו

בשר קנגורו הוא בשר לאכילה שהוכן מקנגורו. בשר קנגורו מיוצר באוסטרליה ומיוצא ליותר מ-60 שווקים מעבר לים. בתקופה שלפני הגעת המתיישבים האירופיים לאוסטרליה, שימש הקנגורו כמקור מזון עיקרי עבור הילידים האבוריג'ינים. כיום, ממשלת אוסטרליה מאפשרת ציד מבוקר של מרבית מיני הקנגורו. הקנגורו ניצוד בטבע רק באזורי ציד מאושרים ומכסות נקבעות כדי להבטיח את קיימות אוכלוסיות הקנגורו. אם המספרים מתקרבים לסף המינימום, אזורי הציד נסגרים עד שהאוכלוסייה מתאוששת. בנוסף על כך, על מנת להבטיח סטנדרטים גבוהים הן של הומאניות והן של היגיינת מזון, ציידי קנגורו נדרשים לרישיון מיוחד. בשר שמיוצא אל מחוץ לגבולות המדינה נבדק על ידי שירות ההסגר והפיקוח האוסטרלי (AQIS). בשר קנגורו עשיר מאוד בחלבון ודל מאוד בשומן (כ-2%). לבשר קנגורו יש ריכוז גבוה מאוד של חומצה לינולאית מצומדת (CLA) בהשוואה למזונות אחרים. ל-CLA יוחסו מגוון רחב של יתרונות בריאותיים. בשר קנגורו מעובד גם למזון עבור חיות מחמד. בשל תכולת השומן הנמוכה שלו, לא ניתן לבשל בשר קנגורו באותו אופן כמו בשר של בעלי חיים אחרים, והוא בדרך כלל מבושל לאט או מוקפץ במהירות. מכסות הציד נקבעות בנפרד על ידי הממשלות של המדינות או או הטריטוריות באוסטרליה, אך כל תוכניות הציד המסחרי חייבות להיות מאושרות על ידי ממשלת אוסטרליה. לא כל המינים מותרים לציד, אלא רק אלו שאוכלוסייתם אינה נמצאת בסכנה. המינים המותרים לציד הם: קנגורו אדום, קנגורו אפור מערבי, קנגורו אפור מזרחי ו-וולארו מצוי. המכסות הן בדרך כלל בין 10% ל-20% מאוכלוסיית הקנגורו המוערכת. בפועל, בדרך כלל הציידים מנצלים פחות מחצי מהמכסה המותרת. ציד ואכילת הקנגורו זכה לביקורת בידי פעילי זכויות בעלי חיים. מנגד, ציד הקנגורו נתמך על ידי מגוון רחב של אקולוגים מקצועיים באוסטרליה. קבוצות כמו האגודה האקולוגית של אוסטרליה, אגודת חיות הבר האוסטרליות ואגודת היונקים האוסטרלית הצהירו על תמיכתן בציד קנגורו. לטענת ארגונים אלו, ביסוס מערכת הייצור החקלאית של אוסטרליה על בעלי חיים מקומיים במקום על בעלי חיים מיובאים כמו כבשים, מציע יתרונות אקולוגיים ניכרים לשטחי המרעה הדלילים בלאו הכי של המדינה, ויכול לחסוך בפליטת גזי חממה. מדיה וקבצים בנושא בשר קנגורו בוויקישיתוף Skippy Size Me 2004 ABC report on kangaroo industry Kangaroo Industry Association of Australia Greenpeace urges kangaroo consumption to fight global warming, Herald Sun Kangaroo Meat "2017 Quota Submissions for Commercially Harvested Macropods in Queensland" "SaveTheKangaroo.com". "Using kangaroos adaptations to produce low-emission meat". "The Kangaroo Industry – Ecologists & Conservationists"
רוסלאן לוברסקי

רוסלאן מיכאילוביץ' לוברסקי (באוקראינית: Руслан Миколайович Любарський; נולד ב-29 באוגוסט 1974) הוא כדורגלן עבר אוקראיני המשחק בעמדת החלוץ. לוברסקי נולד בעיר באר שבמחוז ויניצה (אז בתחומי ברית המועצות וכיום באוקראינה), והחל את קריירת המשחק שלו בצסק"א קייב, אך עבר לקבוצת הבוגרים של חלמון הומנה הסלובקית בעונת 1993/94. בעונת 1996/97 עבר לעונה אחת לקבוצת ספרטה פראג הצ'כית. בעונה לאחר מכן עבר ל-3 עונות לקושיצה הסלובקית. בעונת 2000/01 עבר לשחק במדי מכבי נתניה במשך ארבע עונות עד לסוף עונת 2003/04, אז עזב את ישראל וחזר למולדתו, לקבוצת מטאלורג זפוריז'יה. רוסלאן לוברסקי, באתר Transfermarkt רוסלאן לוברסקי, באתר WorldFootball.net רוסלאן לוברסקי, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.